Ministru kabineta rīkojuma projekta

**“Par valstij piekrītošās būves** **Tukumā, Tukuma novadā, nodošanu Tukuma novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā ietvertajam regulējumam nodot bez atlīdzības Tukuma novada pašvaldības īpašumā valstij piekrītošu būvi (būves kadastra apzīmējums 9001 006 0031 007) Tukumā, Tukuma novadā, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 42.1 pants, 43. pants un likuma “Par pašvaldībām” 15.panta pirmās daļas 2. punkts, 21.panta pirmās daļas 17. punkts.Tukuma novada pašvaldības domes 2021.gada 24.marta lēmums (Prot. Nr.5, 20.p). “Par nekustamā īpašuma – gājēju tilts pāri dzelzceļam posmā Tukums I – Tukums II pārņemšanu Tukuma novada pašvaldības īpašumā” . |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma „Par pašvaldībām” 21. panta pirmās daļas 17. punkts paredz pašvaldības tiesības lemt par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Atbilstoši Tukuma novada domes 24.03.2021. lēmumam (prot. Nr.5, 20.§) "Par nekustamā īpašuma - gājēju tilts pāri dzelzceļam posmā Tukums I - Tukums II pārņemšanu Tukuma novada pašvaldības īpašumā" (turpmāk – Lēmums) nolemts piekrist pārņemt Tukuma novada pašvaldības īpašumā valstij piekrītošo bezīpašnieka mantu, nekustamo īpašumu – gājēju tiltu pāri dzelzceļam posmā Tukums I – Tukums II (būves kadastra apzīmējums 9001 006 0031 007) likuma "Par pašvaldībām" 15. panta pirmās daļas 2.punktā minētās pašvaldības autonomās funkcijas īstenošanai.Tukuma novada dome (turpmāk arī – Dome), pieņemot Lēmumu, pamatojās uz šādiem apsvērumiem: 1. Ar Tukuma rajona tiesas 2009.gada 13.jūlija spriedumu lietā Nr. C-3700800982908 tika konstatēts juridisks fakts, ka būve "Gājēju tilts" (būves kadastra apzīmējums 9001 006 0031 007) Tukumā, Tukuma novadā (turpmāk tekstā arī - būve) ir bezīpašnieka mantu, kas piekrīt Latvijas valstij;
2. VAS "Latvijas dzelzceļš" paskaidrojumā tiesai norādījusi, ka 2008. gadā VAS "Latvijas dzelzceļš" struktūrvienība Jelgavas ceļu distance, veicot būves “Gājēju tilts” apsekošanu, konstatēja, ka tā ir sliktā tehniskā stāvoklī, apdraud vilcienu satiksmes un cilvēku drošību, kā rezultātā var tikt nodarīts kaitējums gan VAS "Latvijas dzelzceļš", gan trešajām personām.
3. Satiksmes ministrija kā ieinteresētā persona tiesā izteica viedokli, ka būve “Gājēju tilts” apdraud apkārtējo drošību, tāpēc tas būtu nojaucams.
4. Būvspeciālists Juris Rozīte (Būvprakses sertifikāts Nr.20-4024), pamatojoties uz ar Domi noslēgto līgumu Par inspekcijas veikšanu gājēju tiltam (līguma Nr. TND/2-58.5/20/242), 2020. gada 21. jūnijā veica būves “Gājēju tilts” apsekošanu un sastādīja tā apsekošanas izvērtējumu, konstatējot, ka būves stāvoklis no nestspējas viedokļa uz pašreizējo brīdi ir apmierinošs, taču strauji var pasliktināties.
5. Dome secina, ka būves tehniskais stāvoklis no satiksmes drošības viedokļa ir neapmierinošs, jo ir konstatēti ietves daļas konstrukciju bojājumi un ir nepieciešams veikt remontdarbus saskaņā ar izvērtējumā iekļautajām prognozējamo remontdarbu tāmēm, neatliekamos tilta remontdarbus minot minimālā prognozējamo izmaksu tāmē, lai nodrošinātu tā drošu ekspluatāciju, neapdraudot vilcienu satiksmes un cilvēku drošību.

6) Izvērtējot minētos faktus, Dome 2020. gada 17. decembrī nosūtīja vēstuli Nr. TND/1-26/20/4453 Satiksmes ministrijai un VAS "Latvijas dzelzceļš", kurā lūgts sniegt informāciju Domei par to, kādā risinājuma stadijā ir jautājums par būves “Gājēju tilts” izmantošanas ierobežošanas pasākumiem un demontāžu. Informējot, ka pārņemot tiltu, kopējās izmaksas pašvaldībai tiek prognozētas 153 979 *euro* apmērā. Informējot, ka valsts institūcijas nav veikušas pasākumus būves “Gājēju tilts” tehniskā stāvokļa uzlabošanai, Dome lūdza Satiksmes ministriju izskatīt iespēju piešķirt finansējumu būves atjaunošanas izmaksu līdzfinansēšanai, lai novērstu apdraudējumu vilcienu un cilvēku drošībai un potenciālo kaitējumu VAS "Latvijas dzelzceļš".7) VAS "Latvijas dzelzceļš" 2021. gada 12.janvārī atbildes vēstulē informēja, ka viņu rīcībā nav informācijas par valstij piekritīgās mantas – būves "Gājēju tilts" – izmantošanas ierobežojošajiem pasākumiem un demontēšanu. 2021.gada 6.janvārī VAS "Latvijas dzelzceļš" ir veikusi būves "Gājēju tilts" kārtējo apsekošanu un konstatējusi laiduma konstrukcijas galveno siju virs sliežu ceļa bojājumu progresēšanu.8) Vides aizsardzības un reģionālās attīstības ministrija 2021.gada 28.janvārī vēstulē Nr.1-132/879 ir izvērtējusi iespējamās atbalsta iespējas objekta būves "Gājēju tilts" remontdarbu veikšanai un sniedz informāciju, ka 2021.gadā tiks turpināta valsts aizdevumu izsniegšana pašvaldībām ārkārtējās situācijas ietekmes mazināšanai un novēršanai saistībā ar COVID-19 izplatību. Aizņēmumu no valsts budžeta var ņemt tikai pašvaldība. Līdz ar to, investīciju projekta iesniegšanas brīdī nekustamā īpašuma objektam būves "Gājēju tilts" ir jābūt Tukuma novada pašvaldības īpašumā. Satiksmes ministrija 2021.gada 5.februāra atbildes vēstulē Nr.03-01.3/474 norāda, lai Tukuma novada pašvaldība varētu iesniegt investīcijas projektu nepieciešamā finansējuma saņemšanai būves “Gājēju tilts” remontdarbu veikšanai, būve ir jāpārņem Tukuma novada pašvaldības īpašumā.Satiksmes ministrija 07.01.2021. vēstulē Nr.03-01.3/71 ir norādījusi, ka būve “Gājēju tilts” faktiski ir Tukuma pilsētas gājēju ielas (Pils iela) un dzelzceļa krustojums dažādos līmeņos, kas saskaņā ar Dzelzceļa likuma 4.panta pirmās daļas 9.punktu nav klasificējams kā dzelzceļa infrastruktūra, jo nav pasažieriem paredzētā infrastruktūra piekļuvei pie dzelzceļa platformām.Būves “Gājēju tilts” pieejās uz Tukuma novada pašvaldībai piekrītošās zemes ir labiekārtotas bruģētas un asfaltētas gājēju ielas un pa tiltu notiek gājēju satiksme. Pēc būtības būve “Gājēju tilts” ir izmantojams Tukuma pilsētas iedzīvotāju interesēs, nodrošinot brīvu pārvietošanos un piekļuvi. Būves racionāla un lietderīga apsaimniekošana būtu pielīdzināma pašvaldības pienākumam, kas tiktu īstenots ar likumu noteikto autonomo funkciju izpildes vajadzībām.Ņemot vērā, ka būve “Gājēju tilts” ir bezīpašnieka manta, tā pamatojoties uz Valsts ieņēmumu dienesta 2021.gada 2. jūnija valstij piekritīgā nekustamā īpašuma pieņemšanas un nodošanas aktu Nr. 001950 nodota Finanšu ministrijas valdījumā un grāmatvedības uzskaitē un valsts akciju sabiedrības “Valsts nekustamie īpašumi” (turpmāk – VNĪ) pārvaldīšanā (*pamats: Ministru kabineta 28.11.2013. noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.3.apakšpunkts*).Īpašuma tiesības uz pieņemšanas brīdi zemesgrāmatā nav nostiprinātas un saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nav reģistrētas.NĪVKIS dati par būvi (būves kadastra apzīmējums 9001 006 0031 007) nav klasificēti/noteikti, kā arī nav noteikti īpašuma apgrūtinājumi un kadastrālā vērtība.Atbilstoši NĪVKIS datiem būve “Gājēju tilts” šķērso šādas zemes vienības: 1. Nekustamā īpašuma (nekustamā īpašuma kadastra Nr. 9001 006 0104) sastāvā esošo zemes vienību (zemes vienības kadastra apzīmējums 9001 006 0031) Jelgavas iela 2A, Tukumā, Tukuma novadā, zemes vienības īpašnieks ir valsts Satiksmes ministrijas personā, lietotājs VAS "Latvijas dzelzceļš";2. Nekustamā īpašuma “Dzelzceļa mala pie gaisa tilta” (nekustamā īpašuma kadastra Nr. 9001 004 0969) sastāvā esošo zemes vienību (zemes vienības kadastra apzīmējums 9001 004 0490), Tukumā, Tukuma novadā, Zemes vienības tiesiskais valdītājs – Tukuma novada pašvaldība.Tukuma novada dome 2021.gada 26.maijā (prot.Nr.8, 21.§) ir pieņēmusi lēmumu “Par konceptuālu atbalstu līguma slēgšanai par gājēju tilta pāri dzelzceļam posmā Tukums I – Tukums II pieņemšanu lietošanā”, norādot, ka Dome 2021. gada 20. aprīlī saņēmusi VAS “Latvijas dzelzceļš” 2021. gada 20. aprīļa vēstuli “Par gājēju tilta tehnisko stāvokli”, kurā VAS “Latvijas dzelzceļš” Domi informē par tilta tehniskā stāvokļa pasliktināšanos un apdraudējumu sliežu ceļa personāla veselībai un vilciena kustībai. Vēstulei pievienotas fotogrāfijas, kurās redzamas betona atlūzas no tilta uz sliežu ceļa klātnes. VAS “Latvijas dzelzceļš” lūdz Domi veikt steidzamus pasākumus vēstulē minētā apdraudējuma novēršanai.Dome secina, ka darbības gājēju tilta sakārtošanai ir jāveic nekavējoties, bet īpašuma tiesību iegūšana un reģistrācija zemesgrāmatā ir laikietilpīgs process. Līdz ar to, lai Domei nekavējoties būtu iespējams ieguldīt finanšu līdzekļus gājēju tilta tehniskā stāvokļa sakārtošanai, VNĪ 2021. gada 8. maija e-pasta vēstulē, kas adresēta Domes Īpašumu pārvaldes vadītāja p.i., piedāvā noslēgt starp VNĪ un Domi gājēju tilta lietošanas līgumu. Līgums par tilta lietošanu radītu iespēju Domei uzsākt aizdevuma pieprasījuma virzības procesu.VNĪ un Tukuma novada pašvaldība 2021.gada 2.jūnijā ir noslēgusi inženierbūves "Gājēju tilts pāri dzelzceļam posmā Tukums I –Tukums II" (kadastra apzīmējums 9001 006 0031 007) Tukumā, Tukuma novadā” lietošanas līgumu (VNĪ reģistrēts ar Nr. IEN\_2021\_1002) saskaņā ar kuru VNĪ nodod un Tukuma novada pašvaldība pieņem būvi bezatlīdzības lietošanā likuma “Par pašvaldībām” 15. panta pirmās daļas 2. punktā noteiktās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana u.c.) nodrošināšanai. Minētais līgums ir spēkā līdz brīdim, kad tiek izdots Ministru kabineta rīkojums par būves nodošanu Tukuma novada pašvaldības īpašumā un parakstīts būves “Gājēju tilts” nodošanas un pieņemšanas akts, bet ne ilgāk kā 5 gadus no līguma spēkā stāšanās dienas. Citi būves lietošanas vai nomas līgumi nav noslēgti.Pārņemot būvi ”Gājēju tilts” pašvaldības īpašumā, tā netiks izmantota saimnieciskās darbības veikšanai un būs publiski pieejama gājēju kustībai - ikvienam subjektam, kam būs nepieciešams pārvietoties pa to, līdz ar to, nododot minēto būvi pašvaldības īpašumā, nav jāpiemēro komercdarbības atbalsta nosacījumi.Ņemot vērā, ka VNĪ rīcībā nav informācijas par būves “Gājēju tilts” nepieciešamību valsts iestāžu funkciju nodrošināšanai, kā arī tā nav piemērota VNĪ saimnieciskās darbības veikšanai, VNĪ Īpašumu izvērtēšanas komisija 2021.gada 27.maijā (prot. Nr. IZKPL-21/23-3) pieņēmusi lēmumu sagatavot un virzīt izskatīšanai Ministru kabineta rīkojuma projektu par inženierbūves "Gājēju tilts pāri dzelzceļam posmā Tukums I – Tukums II" (būves kadastra apzīmējums 9001 006 0031 007) Tukumā, Tukuma novadā, nodošanu bez atlīdzības Tukuma novada pašvaldības īpašumā pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana...) nodrošināšanai, vienlaikus Ministru kabineta rīkojuma projektā paredzot pilnvarojumu Tukuma novada pašvaldībai parakstīt nostiprinājuma lūgumu par minētās inženierbūves ierakstīšanu zemesgrāmatā uz valsts vārda Finanšu ministrijas personā vienlaikus ar Tukuma novada pašvaldības īpašuma tiesību nostiprināšanu zemesgrāmatāAtsavināšanas likuma 42.1 panta trešajā daļā noteikts, ka visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi. Finanšu ministrija (VNĪ) nav vienojusies ar Tukuma novada pašvaldību par citādu rīcību, kā minēts tiesību normā, līdz ar to visas ar būves reģistrēšanu saistītās darbības (t.sk. ar būves kadastrālo uzmērīšanu saistītās darbības) normatīvajos aktos noteiktajā kārtībā veiks Tukuma novada pašvaldība par sava budžeta līdzekļiem.Rīkojuma projekts paredz pilnvarot Tukuma novada pašvaldību parakstīt nostiprinājuma lūgumu par būves īpašuma tiesību ierakstīšanu zemesgrāmatā uz valsts vārda Finanšu ministrijas personā, kā arī veikt citas nepieciešamās darbības būves “Gājēju tilts” ierakstīšanai zemesgrāmatā. Būve tiks ierakstīta zemesgrāmatā kā patstāvīgs nekustamais īpašums uz valsts vārda Finanšu ministrijas personā vienlaikus ar Tukuma novada pašvaldības īpašuma tiesību nostiprināšanu, ievērojot likuma "Par nekustamā īpašuma ierakstīšanu zemesgrāmatā" 13.pantā noteikto.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, pašvaldībai nodrošinot savas administratīvās teritorijas labiekārtošanu un infrastruktūras uzturēšanu, kā arī Tukuma novada pašvaldības iedzīvotāji, kam tiks nodrošināta droša un brīva pārvietošanās pa gājēju tiltu, šķērsojot dzelzceļa sliedes. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021. gads** | Turpmākie trīs gadi (tūkst.euro) |
| **2022.** | **2023.** | **2024**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2023.gadam | izmaiņas, salīdzinot ar vidējā termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Rīkojuma projekts neskar valsts budžetu. Izdevumus saistībā ar būves reģistrēšanu zemesgrāmatā uz Tukuma novada pašvaldības vārda, kā arī izdevumus, kas saistīti ar būves uzturēšanu, segs Tukuma novada pašvaldība no sava budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā *Tiesību aktu projekti* un Finanšu ministrijas tīmekļvietnē – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ un Tukuma novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs